তারা সে সব শুধু মুখে বলেনি, করেও দেখিয়েছে। একারণেই ৬ দশক পর গ্রেফতার হয় জন দেমইয়ানযুক, গ্রেফতার হয় লাজলো সাতািররা। কারণ, সাইমন ওয়াইসেনথালের মতো মানুষদের গড়ে তোলা নাগরিক সংগঠনগুলোর মতো এমন কয়েক ডজন সংগঠনের অগুনতি কর্মী দিন রাত পৃথিবীর মানচিত্র চষে বেড়িয়েছে পালিয়ে থাকা অপরাধীদের খুঁজে বের করতে; তাদের বিরুদ্ধে আদালতে টিকবে এমন প্রমাণ খুঁজে বের করতে। যখনই অপরাধীদের কারও খোঁজ পেয়েছে, তখনই সংশ্লিষ্ট সরকারগুলোর দরবারে ধর্ণা দিয়েছে। আর শুরুতে সরকারগুলোও যথারীতি দোনোমনা করেছে, কালক্ষেপন করেছে। নাগরিকদের এই সব দলগুলো কিন্তু থেমে যায়নি তাতে। সাক্ষ্য এবং তথ্য প্রমাণ সংগ্রহ করে শক্তিশালী একেকটা ডোশিয়ে বানিয়েছে – চামচ দিয়ে মুখে তুলে খাইয়ে দেয়ার মতো করে সে সব ডোশিয়ে সরকারগুলোর হাতে তুলে দিয়েছে, যাতে কারও বাবার সাধ্যও না থাকে বিচার প্রক্রিয়া নিয়ে আর দোনোমনা করে।